Fudbalska reprezentacija Češke

**Fudbalska ili nogometna reprezentacija Češke** (češki: *Česká fotbalová reprezentace*) predstavlja Češku na međunarodnim nogometnim natjecanjima, a nalazi se pod ingerencijom Nogometnog saveza Češke Republike (češki: *Fotbalová asociace České republiky*, **FAČR**). Povijesno, Češka je je na FIFA-inim i UEFA-inim natjecanjima nastupala kao Bohemija te u sklopu Čehoslovačke, tokom kojeg perioda je bila druga na Svjetskim prvenstvima 1934. i 1962. te europski prvak 1976. godine.

Češka reprezentacija formirana je još 1901. godine, ali je do raspada Čehoslovačke 1992. igrala pod ranije navedenim imenima. Prvo natjecanje na kojem je nastupala kao nezavisna zemlja bio je UEFA Euro 1996., gdje su zauzeli drugo mjesto te su sudjelovali na svim Eurima od 1996. godine. Ipak, nakon raspada bivše države, samo su jedom nastupili na Svjetskom prvenstvu i to 2006., kada su ispali u prvom krugu.

## Historija

### Nezavisnost od Čehoslovačke
Svoju prvu zvaničnu utakmicu Češka je odigrala 23. februara 1994. godine protiv Turske u Istanbulu. Prvu utakmicu na domaćem terenu Češka je odigrala protiv Litvanije u Ostravi te pobijedila rezultatom 5:3. Prve zvanične međunarodne utakmice na nekom od turnira Češka je zabilježila u kvalifikacijama za Evropsko prvenstvo 1996.

U svojim prvim kvalifikacijama Češka je ostvarila šest pobjeda, tri neriješena ishoda te jedan poraz. Jedini poraz u kvalifikacijama Češka je doživjela od Luksemburga, ali ipak, na kraju je Češka uspjela završiti na prvom mjestu ispred favorizirane Holandije. Na Evropskom prvenstvu Češka je bila u grupi sa Njemačkom, Italijom i Rusijom. U prvoj utakmici na turniru Češka je poražena od Njemačke rezultatom 0:2. U drugoj utakmici Češka je uspjela pobijediti favoriziranu Italiju rezultatom 2:1. Golove za Češku su postigli Pavel Nedvěd odmah na početku i Radek Bejbl u 35. minuti utakmice. Posljednju utakmicu u grupnoj fazi Češka je odigrala protiv Rusije. Jan Suchopárek i Pavel Kuka su postigli golove za Češku u prvom poluvremenu te se naizgled činilo da će Češka ostvariti laganu i uvjerljivu pobjedu u tim trenutcima. Međutim, u drugom poluvremenu Rusija postiže čak tri gola. Ipak, Vladimír Šmicer dvije minute prije kraja utakmice svojim golom donosi neriješen ishod Češkoj i plasman u četvrtfinale. U četvrtfinalu Češka se susrela sa Portugalom. Jedini gol na utakmici postigao je Karel Poborský. U polufinalu protivnik Češkoj je bila Francuska. U regularnom dijelu pa nakon i produžetaka nije bilo golova te se pristupilo izvođenju jedanaesteraca. U šestoj seriji Reynald Pedros promašuje jedanaesterac te tako Češka ostvaruje prolazak u finale. U finalu za protivnik je bila Njemačka. Patrik Berger u 59. minuti iz jedanaesterca postiže gol za Češku. Međutim, golove za Njemačku postiže Oliver Bierhoff, prvo u 73. minuti a zatim i zlatnim golom u 5. minuti prvog produžetka. Igranjem u finalu Češka je postigla svoj najveći uspjeh u historiji Evropskih prvenstava.

### Neuspjele kvalifikacije za Francusku i uspjesi na Euru

U kvalifikacijama za Svjetsko prvenstvo 1998. Češka se nije uspjela kvalificirati. Međutim, u kvalifikacijama za Evropsko prvenstvo 2000. Češka je bila ubjedljiva te u 10 odigranih utakmica zabilježila isto toliko pobjeda. Na Evropskom prvenstvu 2000. Češka je takmičenje završila u grupnoj fazi. Pored tri bivša prvaka Evrope u grupi Češka je ostvarila pobjedu protiv Danske, te dva poraza od Holandije i Francuske. U kvalifikacijama za Svjetsko prvenstvo 2002. Češka je u kvalifikacijskoj grupi završila na drugom mjestu iza Danske te igrala u playoff-u protiv Belgije. Češka je doživjela dva identična minimalna poraza rezultatom 0:1. Za razliku od kvalifikacija za Svjetska prvenstva Češka je redovno bila uspješna u kvalifikacijama za Evropska prvenstva. U kvalifikacijama za Evropsko prvenstvo 2004. Češka je u osam odigranih utakmica ostvarila sedam pobjeda i jedan neriješen ishod. Istu nadmoć Češka je pokazala i na Evropskom prvenstvu 2004. U grupnoj fazi Češka je ostvarila tri pobjede te ubjedljivo završila na vrhu grupe. Pobijeđena je Latvija, Holandija i Njemačka. U četvrtfinalu Češka je također ostvarila ubjedljivu pobjedu protiv Danske. Međutim, u polufinalu Češka je doživjela poraz od Grčke. U regularnom dijelu utakmice nije bilo golova ali Traianos Dellas u 106. minuti srebrnim golom odvodi Grčku u finale.

### Prvo Svjetsko prvenstvo

Svoje jedino učešće na Svjetskom prvenstvu Češka je ostvarila 2006. godine. Prethodno je Češka u kvalifikacionoj grupi završila na drugom mjestu iza Holandije te pobjedama protiv Norveške u playoff-u ostvarila plasman na svoje prvo i do sada jedino učešće na Svjetskom prvenstvu. U prvoj utakmici Češka je golom Kollera i dva gola Rosickýija ubjedljivo pobjedila Sjedinjene Američke Države rezultatom 3:0. Drugu utakmicu na turniru Češka je odigrala protiv Gane. Ipak, protiv Gane Češka doživljava poraz rezultatom 0:2. Već u drugoj minuti utakmice Gana je povela a u drugom poluvremenu Tomáš Ujfaluši je dobio i crveni karton. Sulley Muntari svojim golom u 82. minuti postavlja konačan rezultat utakmice. U posljednjoj utakmici grupne faze Češka je igrala protiv Italije te doživjela identičan poraz kao i protiv Gane.

### Nakon 2006. godine

Na Evropskom prvenstvu 2008, Češka je bila u grupi sa Švicarskom, Turskom i Portugalom. U prvoj utakmici Evropskog prvenstva protiv Švicarske Češka je ostvarila pobjedu golom Svěrkoša. U posljednje dvije utakmice Češka ipak doživljava dva poraza, prvo od Portugala te i od Turske. Iako je Češka protiv Turske imala vodstvo 2:0 golovima Kollera i Plašila Turska je u posljednjih 15 minuta utakmice postigla tri gola. Na Svjetsko prvenstvo 2010. Češka se nije uspjela kvalificirati. Na kraju su završili na trećem mjestu kvalifikacijske grupe. Ključne poraze Češka je doživjela od Slovačke i Poljske. Plasman na Evropsko prvenstvo 2012. Češka je osigruala utakmicama u playoff-u protiv Crne Gore. Na Evropskom prvenstvu Češka je igrala u četvrtfinalu protiv Portugala. Jedini gol na utakmici postigao je Cristiano Ronaldo. Prvobitno su u grupnoj fazi Česi doživjeli ubjedljiv poraz od Rusije te pobjede protiv Grčke i Poljske koje su Češkoj donijele prvo mjesto u grupi i plasman u četvrtfinale.

U kvalifikacijama za Svjetsko prvenstvo 2014. Češka se nije uspjela kvalificirati. Sa četiri pobjede, tri neriješena ishoda te tri poraza Češka je završila na trećem mjestu kvalifikacijske grupe. S druge strane, kvalifikacije za UEFA Euro 2016. završila je na prvom mjestu u skupini i tako izborila direktan plasman.

## Uspjeh na natjecanjima

### [[FIFA Svjetsko prvenstvo]]

### [[UEFA Euro]]

### [[FIFA Kup konfederacija]]

:**Među remije su uračunate utakmice odlučene nakon izvoođenja jedanaesteraca.*
:***Zlatna pozadina znači da je reprezentacija osvojila turnir. Crvena boja okvira znači da je zemlja bila domaćin prvenstva.*

## Aktualni sastav
*Ažurirano: [[24. ožujka]] [[2016.]]*

Izbornik:  Pavel Vrba

 

## Izbornici

*  Dušan Uhrin (1994–1997)
*  Jozef Chovanec (1998–2001)
*  Karel Brückner (2001–2008)
*  Petr Rada (2008–2009)
*  František Straka (2009)
*  Ivan Hašek (2009)
*  Michal Bílek (2009–2013)
*  Josef Pešice (2013)
*  Pavel Vrba (2014–)

## Nacionalni stadioni

U razdoblju od 1994. do 2015. godine, češka reprezentacija je svoje utakmice odigrala na ukupno 15 različitih stadiona. Najčešće korišteni stadion bila je Generali Arena, na kojem svoje utakmice igra AC Sparta Prag; zaključno s 9. rujna 2014., reprezentacija je odigrala 36 utakmica na tom stadionu.

Stadioni na kojima su se igrale utakmice su:

## Rekordi i statistike
*Ažurirano:* 13. lipnja 2016.
**''Boldirani** igrači još uvijek su aktivni.''

### Igrači s najviše nastupa

### Igrači s najviše golova

## Sastavi

## Reference

## Vanjske veze
*Official website 
*RSSSF archive of results 1994–
*RSSSF archive of results 1903,1906–08,1939
*RSSSF archive of most capped players and highest goalscorers